《雾雨至太和宫俯视一气咫尺不辨 其一》
明代·叶春及

五日阴云郁不开，千崖萧瑟气悲哉。祇凭客子青藜杖，拄到仙人白玉台。

万里风抟天柱动，百灵涛涌雪山来。俱言石洞堪龙卧，不遣荆南驾鹤回。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。